སྲིད་གཞུང་གིས་ར་སྐོར་ལེགས་འགྲུབ་དེ་འཕེལ་རྒྱས་ལམ་བུའི་ཐོག་གི་རླབས་ཆེའི་ཡར་རྒྱས་ཤིག་ལ་ངོས་འཛིན་ནས་བསྟོད་བསྔགས་བྱས།འོན་ཀྱང་རྩ་ས་སྒེར་བདག་གི་མི་ལེགས་པའི་ཕྱོགས་ཀྱི་ཤུགས་རྐྱེན་གང་མགྱོགས་གསལ་པོར་མངོན་པ་རེད།དེ་ཡང་ཕྱུགས་རིགས་གསོ་ཚགས་བྱེད་ཤུགས་ཆེ་དྲགས་པ་དང་རྩ་སའི་སྤུས་ཚད་ཉམས་ཞན་དུ་འགྲོ་བ་བཅས་མྱུར་དུ་གལ་གནད་ཅན་གྱི་དཀའ་རྙོག་ཆགས་པའི་འགོ་ཚུགས་པ་རེད།འདས་པའི་དུས་སུ་མཉམ་སྡེབ་ཀྱི་རྩ་ས་དེ་སོག་པོའི་འབྲོག་ལས་ཐོན་སྐྱེད་ཙམ་མ་ཟད་ས་ཁུལ་དེའི་ཁྱོན་ཡོངས་ཀྱི་རིག་གནས་གྲུབ་ཆའི་བརྟེན་ཁུངས་གལ་ཆེན་ཞིག་ཡིན།ལོ་རབས་དགུ་བཅུ་པའི་དུས་མཇུག་ཙམ་དུ་ནང་སོག་ཤར་ཁུལ་དུ་ལས་ཀ་བྱེད་མྱོང་བའི་མིའི་རིགས་རིག་པ་ཞིབ་འཇུག་མཁན་ཌེམཱརཁཱ་ཝིལཱམ་སཱེ་ལྟར་ན།རྩ་ས་སྒེར་བདག་གི་རྐྱེན་གྱིས་སོག་པོའི་རིགས་གནས་ལ་གཏོར་སྐྱོན་ཕོག་ཚད་ནི་མའོ་དུས་རབས་ལས་ཀྱང་ཚབས་ཆེ་བ་ཡོད་པ་རེད།